Εργα στο αεροδρόμιο της Μυκόνου ξεκινά η Fraport Greece, ανακατασκευάζοντας τον διάδρομο προσγείωσης-απογείωσης.

Ο νέος διάδρομος θα είναι ασφαλής, συμβατός με τα διεθνή πρότυπα διάδρομος από-προσγείωσης ικανός να υποστηρίξει την προβλεπόμενη επιβατική κίνηση τα επόμενα 20 χρόνια.

Ολόκληρη η υπάρχουσα επιφάνεια του διαδρόμου θα αντικατασταθεί από ένα νέο στρώμα ασφάλτου, υψηλής αντοχής, στο οποίο θα υπάρχουν οι απαραίτητες σημάνσεις, σύμφωνα με τις νέες απαιτήσεις πιστοποίησης του EASA (European Aviation Safety Agency).

Για την κατασκευή του νέου διαδρόμου, το αεροδρόμιο θα χρειαστεί να παραμείνει κλειστό για σύντομο χρονικό διάστημα, από τις 13 Νοεμβρίου έως τις 29 Νοεμβρίου 2017. Οι πτήσεις ελικοπτέρων για ιατρικούς λόγους θα συνεχιστούν σε όλο αυτό το διάστημα κανονικά. Το αεροδρόμιο Μυκόνου θα υποδεχτεί το 2018 με έναν ολοκαίνουριο διάδρομο που θα είναι ασφαλής, συμβατός με τα διεθνή πρότυπα και ικανός να υποστηρίξει την προβλεπόμενη επιβατική κίνηση για τα επόμενα 20 χρόνια.

Ο Fraport Greece CEO Αλεξάντερ Ζίνελ,, δήλωσε με αφορμή την εκκίνηση των έργων: «Τα έργα που θα ξεκινήσουν στα μέσα Νοεμβρίου στο αεροδρόμιο της Μυκόνου αποτελούν μέρος του συνολικού σχεδίου που έχουμε καταρτίσει για τον εκσυγχρονισμό και την ανάπτυξη των 14 αεροδρομίων.

Οπως ήδη γνωρίζετε, δίνουμε έμφαση στην ασφάλεια των αεροδρομίων. Συνεπώς, η ανακατασκευή του διαδρόμου αποτελεί προτεραιότητα για εμάς. Σε συνεργασία με τις τοπικές αρχές της Μυκόνου με τις οποίες μοιραζόμαστε ένα κοινό όραμα για ένα σύγχρονο και φιλικό για τους επιβάτες αεροδρόμιο, και τις οποίες θα θέλαμε να ευχαριστήσουμε για την υποστήριξή τους, καταβάλλουμε κάθε δυνατή προσπάθεια και έχουμε λάβει όλα τα μέτρα ώστε να ελαχιστοποιήσουμε τυχόν ταλαιπωρία για τους επιβάτες κατά τη διάρκεια αυτής της περιόδου».

Τα σχέδια της Fraport Greece για την ανάπτυξη του αεροδρομίου της Μυκόνου επίσης περιλαμβάνουν:

Επέκταση και αναδιαμόρφωση του τερματικού σταθμού - 50% αύξηση της συνολικής έκτασης του αεροσταθμού σε 13.350 m2

Νέος πυροσβεστικός σταθμός

Aναδιοργάνωση του χώρου στάθμευσης των αεροσκαφών

33% αύξηση των σταθμών Check-in (από 12 σε 16)

17% αύξηση του συνολικού αριθμού πυλών (από 6 σε 7)

25% αύξηση των σημείων ασφαλείας και ελέγχου του αεροδρομίου (από 4 σε 5)

Η εταιρεία χαρακτηρίζει ιδιαίτερα επιτυχημένη την καλοκαιρινή περίοδος, καθώς σημειώθηκε αύξηση 19,2% στην κίνηση των επιβατών και 30% αύξηση στο συνολικό αριθμό πτήσεων. Με τα έργα για την ανάπτυξη του αεροδρομίου το νησί θα αποκτήσει «ένα αεροδρόμιο αντάξιο της παγκόσμιας φήμης του».